**תקשורת ומחשוב – תשפ"ב - סמס' א' - מטלה רביעי**

את מטלה זו יש להגיש בזוגות כקובץ ZIP עם מספרי ת"ז של הסטודנטים/ות. לתיבת ההגשה במודל. הגשות באיחור יתאפשרו עד 4 ימים כאשר לכל יום איחור ירדו 5 נקודות. שימו לב, יש להגיש קובץ Pdf המכיל צילומי מסך (בכל מקום שאתם עושים משהו תצלמו מסך ותסבירו איך הגעתם למסקנה). **אין להגיש צילומי מסך של מרוכזים בקובץ אחד עם הסברים, קובץ ללא הסברים או צילומי מסך בלבד לא יבדקו**

1. את המטלה יש להגיש עד התאריך המצויין בתיבת ההגשה
2. כל הקבצי המטלה (קוד, פלט תעבורה, הסבר) כולל הסברים שלכם והקלטות **wireshark** דחוסים לקובץ ZIP ששמו הוא מס' ת.ז. של המגישים עם קו תחתון בינהם ID\_ID.
3. הגשה בזוגות אפשרית.
4. מותר לכם להשתמש בכל החומר שנמצא במודל כולל קוד בתרגולים. חומרים אחרים אין אפשרות. כמובן שאפשר להעזר באינטרנט להבנה של תהליכים וקוד אבל בשום פנים ואופן לא להעתיק קוד
5. אין איחורים ללא אישור מיוחד של רכז הקורס (עמית), איחור ללא אישור יגרור אפס אוטומטי
6. הגשת העבודות תתבצע דרך מערכת ה Moodle של הקורס (לא דרך האימייל).
7. יש להקפיד על כללי עיצוב הקוד שנלמדו בתואר (נא להקפיד על פלט ברור, הערות קוד במידה ושמות משתנים בעלי משמעות). קוד רץ בלבד יכול לקבל לכל היותר ציון 60, שאר 40 הנקודות זה הסברים שלכם, ידע, קוד קריא וכו.
8. ניתן להגיש תרגילים למערכת מספר בלתי מוגבל של פעמים כאשר כל הגשה דורסת את הקודמת.
9. העבודה הינה אישית של הזוג ואסור לקבל עזרה מאנשים מחוץ לאוניברסיטה או בתוכה לה. אנשים המתקשים ורוצים עזרה יכולים לפנות לצוות הקורס בשעות הקבלה או להעלות שאלה לאתר הקורס.
10. אסור להעביר קטעי קוד בין סטודנטים, להעלות פתרונות או חלקי פתרונות לאתרים ברשת האינטרנט, פורומים או בקבוצות תקשורת שונות.
11. סטודנטים שיעתיקו פתרון, יקבלו 0 בכל המטלות בקורס ונעלה דיווח לוועדת המשמעת המוסדית.

במטלה זו תעמיקו ב-DNS וב-TCP, תרחיבו על העקרונות שלהם ומימושם. כמו כן, תשתמשו בסוקטים למימוש תוכנת מחקר משלכם שתחקור עקרון של TCP (אולי החשוב ביותר שלו), Congestion Control.

**חלק א' - DoH**

DNS over HTTPS

הינה שיטה חדשה יותר המוצעת לשימוש. כמו שמרמז השם, זוהי שיטת תשאול DNS בחיבור HTTPS מאובטח.

1. הציגו יתרון אחד לשימוש ב-DoH והסבירו אותו (כמובן, מעבר לעובדה שהוא מאובטח ומוצפן)
2. הציגו והסבירו על שני חסרונות לשימוש בשיטת DoH לעומת DNS הרגיל.
3. בחרו אחד מהחסרונות משאלה (2), הציעו דרך למתן\לעקוף\לפתור חיסרון זה והסבירו אותה.
4. ישנן 4 דרכים בהן ניתן לשלב את שיטת ה-DoH באינטרנט שלנו:
   1. מימוש DoH ברמת האפליקציות (לדוגמא: לעדכן את קוד הדפדפן כך שישלחו שאילתות דרך HTTPS)
   2. מימוש DoH ברמת שרת proxy\* ברשת (מהמחשב לשרת נשלח לפורט 53 והלאה, כבר 443)
   3. מימוש DoH ברמת שרת proxy מקומי (על המכונה רץ שרת proxy)
   4. התקנת plugin המממש DoH ברמת הגדרות המחשב ("מעכשיו, אתה שולח רק DoH")

כתבו השוואה בין כל ארבעת השיטות, בהשוואתכם הראו יתרונות וחסרונות לכל שיטה והציגו מהי, לדעתכם, השיטה המועדפת מבין הארבעה. כלומר, הציגו את השיטה בה, לדעתכם, היתרונות הגדולים ביותר לעומת החסרונות הקטנים ביותר.

1. נניח שאנו ברשת שקיים בה איבוד פקטות (packet loss) באחוז לא ידוע ואנו רוצים לטעון דף שצריך 25 שאילתות כדי לבקש את כל המשאבים שבו. הציגו יתרון ברור שיש ל-DoH לעומת Do53. (רמז: מנגנון הקיים ב-TCP)

\* שרת פרוקסי(proxy), במילים פשוטות, הינו שרת שאנו בוטחים בו שתפקידו לטפל, במקומנו, באינטראקציות עם שרתים חיצוניים.

**חלק ב' - Congestion Control**

בחלק זה נחקור את ההבדלים בין אלגוריתמי Congestion Control (להלן: "CC"), ספציפית, בין "cubic", שהוא הדפולטיבי, לבין "reno" .

אנו נצטרך קובץ גדול לכן נייצר אחד (אתם לא חייבים להשתמש בקוד שלנו, כל קוד גדול יחסית תוכלו להשתמש). מצורף למטלה קובץ בשם create\_large\_file.py, הריצו אותו והוא ייצר קובץ. זה יהיה הקובץ אותו נשלח ונקבל במהלך התרגיל (להלן: "הקובץ" \ "קובץ").

בשאלה זו עליכם לרשום שני קבצים: sender.c ו- measure.c. הראשונה תשלח את הקובץ שלנו והשניה תקבל אותו ותמדוד כמה זמן לקח לקבל את כולו. לאחר מכן, תבצעו שינוי באלגוריתם ה-CC שלהן ויחזרו על השליחה וחישוב . כדי לדמות איבוד פקטות, אנו נשתמש **בכלי של לינוקס** שנקרא tc. אם הכלי אינו קיים אצלכם תוכלו להוריד אותו בעזרת הפקודה הבאה:

sudo apt install iproute

לאחר מכן נייצר איבוד פאקטות ראנדומאלי:

sudo tc qdisc add dev lo root netem loss 10%

אנו נרצה לשנות את אחוז איבוד הפאקטות בכל סיבוב דגימות:

sudo tc qdisc change dev lo root netem loss XX%

כאשר נרצה למדוד 10,15,20,25,30 אחוזי איבוד.

כשנסיים את התרגיל, נריץ את הפקודה הבאה על מנת לבטל את איבוד הפקטות:

sudo tc qdisc del dev lo root netem

**הקבצים:**

**sender.c**

בתכנית זאת תממשו שליחה של קובץ דרך סוקט.

אופן פעולת התכנית:

1. פתיחת סוקט TCP.
2. יצירת חיבור עם measure
3. שליחת הקובץ חמש פעמים.
4. שינוי אלגוריתם CC.
5. שליחת הקובץ חמש פעמים.
6. סגירת חיבור.

**Measure.c**

בתכנית זאת תקבלו את הקובץ הנשלח מהתכנית sender דרך סוקט.

אופן פעולת התכנית:

1. פתיחת סוקט TCP.
2. האזנה לחיבורים נכנסים.
3. קבלת חיבור מ-sender.
4. קבלת הקובץ חמש פעמים תוך כדי מדידת זמן קבלה. (אין צורך לשמור את הקובץ בקבלתו)
5. ביצוע ממוצע לזמנים שנדגמו.
6. שינוי אלגוריתם CC.
7. קבלת הקובץ חמש פעמים תוך כדי מדידת זמן קבלה .(אין צורך לשמור את הקובץ בקבלתו)
8. ביצוע ממוצע לזמנים שנדגמו.
9. הדפסת הזמנים שנמדדו .
10. סגירת חיבור.

לאחר הרצת התכנית ומדידת ממוצע זמני ההגעה לכל אחד מאחוזי האיבוד המצויינים מעלה, יש לאגד את הזמנים בטבלה (זמן הגעה ממוצע \ איבוד פאקטות באחוזים).

* את התכניות יש לממש בסביבת לינוקס
* יש לצרף צילום מסך של ריצת כל פקודה.
* יש לצרף גרפים המראים את ההבדלים בין ה-CC כולל הסברים שלכם למה התוצאות הם כאלו

דוגמא לתכנית המשנה CC בזמן ריצה: אתם תשתמשו בחלק ממנו בקוד שלכם

#include <sys/socket.h>

#include <netinet/in.h>

#include <netinet/tcp.h>

#include <stdio.h>

#include <string.h>

#include <unistd.h>

int main(int argc, char \*\*argv) {

char buf[256];

socklen\_t len;

int sock = socket(AF\_INET, SOCK\_STREAM, 0);

if (sock == -1) {

perror("socket");

return -1;

}

len = sizeof(buf);

if (getsockopt(sock, IPPROTO\_TCP, TCP\_CONGESTION, buf, &len) != 0) {

perror("getsockopt");

return -1;

}

printf("Current: %s\n", buf);

strcpy(buf, "reno");

len = strlen(buf);

if (setsockopt(sock, IPPROTO\_TCP, TCP\_CONGESTION, buf, len) != 0) {

perror("setsockopt");

return -1;

}

len = sizeof(buf);

if (getsockopt(sock, IPPROTO\_TCP, TCP\_CONGESTION, buf, &len) != 0) {

perror("getsockopt");

return -1;

}

printf("New: %s\n", buf);

close(sock);

return 0;

}

**בהצלחה!**